Darjalo tarpeklis

Darjalo tarpeklis (, , ) – tarpeklis Kaukazo kalnuose, toje vietoje, kur Tereko upė kerta Didžiojo Kaukazo masyvą. Yra ties Rusijos (Šiaurės Osetijos) ir Gruzijos (Mcchetos-Mtianetijos) siena. 3 km ruože gylis siekia 1000 m. Per Darjalo tarpeklį eina Gruzijos karo kelias, dabar įrengti tuneliai. Ties tarpeklio galais įsikūrę Stepanacminda (Gruzija) ir Aukštutinis Larsas (Šiaurės Osetija).


Senovės geografai Darjalo tarpeklį vadino „Kaukazo vartais“, „Alanų vartais“ arba „Sarmatų vartais“.

Gruzijos pusėje stovi Darjalo vienuolynas, yra pilies griuvėsiai.

 Šaltiniai 

Kategorija:Kaukazo kalnai
Kategorija:Gruzijos geografija
Kategorija:Rusijos reljefas
Kategorija:Šiaurės Osetija
Kategorija:Azijos kanjonai ir tarpekliai
Kategorija:Europos kanjonai ir tarpekliai